**Ministru kabineta rīkojuma projekta “****Par atbalstītajiem augstas gatavības pašvaldību investīciju projektiem valsts budžeta finansējuma piešķiršanai, kas saistīti ar Covid-19 krīzes pārvarēšanu un ekonomikas atlabšanu” un Ministru kabineta rīkojuma projekta “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem” apvienotais sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta rīkojuma projekta “Par atbalstītajiem augstas gatavības pašvaldību investīciju projektiem valsts budžeta finansējuma piešķiršanai, kas saistīti ar Covid-19 krīzes pārvarēšanu un ekonomikas atlabšanu” (turpmāk – **AGP rīkojuma projekts**) mērķis ir apstiprināt augstas gatavības pašvaldību investīciju projektu (turpmāk – projekti) sarakstu, kuri saskaņā ar Ministru kabineta 2021.gada 13.aprīļa noteikumu Nr.242 “Augstas gatavības pašvaldību investīciju projektu pieteikšanas, izskatīšanas un finansējuma piešķiršanas kārtība” (turpmāk – MK noteikumi Nr.242) 3.punktu iesniegti Vides aizsardzības un reģionālās attīstības ministrijā (turpmāk – VARAM) līdz 2021.gada 14.maijam (ieskaitot) un kuriem piešķirams valsts budžeta finansējums Covid-19 krīzes pārvarēšanai un ekonomikas atlabšanai 2021. un 2022.gadam saskaņā ar Ministru kabineta 2021.gada 18.marta sēdes protokollēmumu Nr.28 42.§ “Informatīvais ziņojums “Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu””.Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem” (turpmāk – **LNG rīkojuma projekts**) paredz piešķirt valsts budžeta finansējumu projektu īstenošanai 2021.gadam. Rīkojuma projekti stājas spēkā to parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2021.gada 18.marta sēdes protokollēmums Nr. 28 42.§ “Informatīvais ziņojums “Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu””.MK noteikumu Nr.242 8.punkts, kas uzdod VARAM divu nedēļu laikā pēc projektu izvērtēšanas atbilstoši šo noteikumu minētajiem nosacījumiem iesniegt Ministru kabinetā atbalstāmo projektu sarakstu. Covid-19 infekcijas izplatības seku pārvarēšanas likuma 24., 24.2 un 25.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pašvaldību atbalstam Covid-19 krīzes pārvarēšanai un ekonomikas atlabšanai 2021.gada 13.aprīlī tika pieņemti MK noteikumi Nr.242, kas nosaka projektu pieteikšanas nosacījumus valsts budžeta līdzfinansējuma saņemšanai, kā arī projektu izskatīšanas un finansējuma piešķiršanas kārtību.MK noteikumu Nr.242 8.punkts uzdod VARAM divu nedēļu laikā pēc projektu izvērtēšanas atbilstoši šo noteikumu minētajiem nosacījumiem iesniegt Ministru kabinetā atbalstāmo projektu sarakstu.Saskaņā ar MK noteikumu Nr.242 8.punktu izveidota projektu izvērtēšanas komisija un tās sastāvs noteikts ar vides aizsardzības un reģionālās attīstības ministra 2021.gada 11.maija rīkojumu Nr.1-2/72 “Par pašvaldību augstas gatavības investīciju projektu izvērtēšanas komisiju” un 2021.gada 26.maija rīkojumu Nr.1-2/80 “Par grozījumu Vides aizsardzības un reģionālās attīstības ministrijas 2021. gada 11. maija rīkojumā Nr.1-2/72 “Par pašvaldību augstas gatavības investīciju projektu izvērtēšanas komisiju””.Atbilstoši MK noteikumu Nr.242 3. punktam pašvaldības līdz 2021. gada 14. maijam (ieskatot) iesniedza 83 projektus. Pašvaldības iesniedza projektus, kas atbilst vienam no MK noteikumos Nr.242 noteiktajiem mērķiem:3.1.1. pašvaldību pakalpojumu infrastruktūras attīstībai, uzlabojot pakalpojumu kvalitāti un pieejamību iedzīvotājiem, ja valsts budžeta finansējums ir ne mazāk kā 500 000 *euro* un ne vairāk kā 3 000 000 *euro* vienam projektam;3.1.2. Rīgas Austrumu maģistrāles posma izbūves otrajai kārtai, ja valsts budžeta finansējums ir ne vairāk kā 27 150 000 *euro* un ir saņemts pozitīvs Satiksmes ministrijas atzinums, kas apliecina projekta nepieciešamību un ilgtspēju.Izvērtējot iesniegto projektu atbilstību MK noteikumu Nr.242 noteiktajām prasībām, noraidāmi ir 9 projekti. Savukārt pārējie 74 projekti tika izskatīti izvērtēšanas komisijā.Starp projektu noraidīšanas iemesliem ir: * projekts neatbilst MK noteikumu Nr.242 3.1. apakšpunktam, kas nosaka, ka projekta īstenošana paredzēta attiecīgās pašvaldības attīstības programmas investīciju plānā;
* projekts neatbilst MK noteikumu Nr.242 3.5. apakšpunktam, kas nosaka, ka plānotajiem būvdarbiem (ja attiecināms) ir izdota būvatļauja un tajā veikta atzīme par projektēšanas nosacījumu izpildi vai ir akceptēta būvniecības iecere, izdarot atzīmi apliecinājuma kartē vai paskaidrojuma rakstā;
* projekts neatbilst MK noteikumu Nr.242 3.8.apakšpunktam, kas nosaka, ka pašvaldības budžeta līdzfinansējums investīciju projekta īstenošanai tiek nodrošināts ne mazāk kā 15 % apmērā no pašvaldības kopējām investīciju projekta izmaksām attiecīgajam gadam plānotā ieguldījumu apjoma.

2021. gada 26. maijā notika projektu izvērtēšanas komisijas sēde, kurā tika izskatīts VARAM sagatavotais sākotnējais vērtējums par atbalstāmajiem un noraidāmajiem projektiem. Atbilstoši MK noteikumu Nr.242 3.1.1. apakšpunktā noteiktajam mērķim atbalstīti tika 20 projektiar kopējo valsts budžeta finansējumu 25 730 492,95 *euro*. Atbilstoši MK noteikumu Nr.242 3.1.2. apakšpunktā noteiktajam mērķim, tika atbalstīts Rīgas pilsētas pašvaldības projekts “Austrumu maģistrāles posma “Ieriķu – Vietalvas iela” 2.kārtas izbūve (posms no Staiceles ielai līdz Vietalvas)” ar kopējo valsts budžeta finansējumu 25 201 090 *euro.*Tādējādi, atbilstoši projektu izvērtēšanas komisijas pieņemtajam lēmumam par pašvaldību iesniegtajiem projektiem, AGP rīkojuma projekts paredz Ministru kabinetā apstiprināt projektu sarakstu valsts budžeta finansējuma piešķiršanai:1. 2021. gadā – 27 150 000 *euro* apmērā;
2. 2022. gadā – 23 781 583 *euro* apmērā;

kā arī nosaka, ka valsts budžeta finansējums 2021.gadam un 2022.gadam nodrošināms saskaņā ar Ministru kabineta 2021.gada 18.marta sēdes protokollēmuma Nr.28 42.§ “Informatīvais ziņojums “Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu”” 10., 12. un 13.punktu. Vienlaikus, lai noteiktu valsts budžeta līdzekļu piešķiršanu, ar AGP rīkojuma projektu tiek virzīts LNG rīkojuma projekts, kas paredz, ka 2021.gadam valsts budžeta finansējums piešķirams no valsts budžeta programmas 02.00.00 “Līdzekļi neparedzētiem gadījumiem” 27 150 000 *euro* apmērā. Savukārt, finansējums 2022.gadam tiks iestrādāts VARAM budžetā.Atbilstoši MK noteikumu Nr.242 9.1. apakšpunktam nedēļas laikā pēc tam, kad stājies spēkā AGP rīkojuma projekts, Valsts reģionālās attīstības aģentūra nosūta pašvaldībām uzaicinājumu noslēgt vienošanos par valsts budžeta finansējuma saņemšanu projekta īstenošanai.Savukārt pašvaldības atbilstoši MK noteikumu 10.1.apakšpunktam pēc 9.1. apakšpunktā minētā uzaicinājuma saņemšanas, bet ne vēlāk kā līdz 2021. gada 16. jūlijam paraksta vienošanos par valsts budžeta finansējuma saņemšanu. Un atbilstoši 10.2.apašpunktam, lai saņemtu valsts budžeta finansējumu, līdz 2021. gada 1.augustam noslēdz investīciju projekta īstenošanai nepieciešamos iepirkumu līgumus. |
| 3. | Projekta izstrādē iesaistītās institūcijas un publiskas personas kapitālsabiedrības | Projektu izvērtēšanas komisija, pašvaldības. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Rīkojuma projekti nodrošinās tiesisko regulējumu, lai pašvaldībām būtu iespējas saņemt valsts budžeta finansējumu projektu īstenošanai Covid-19 krīzes pārvarēšanai un ekonomikas atlabšanai.Tiesiskais regulējums pozitīvi ietekmēs iedzīvotājus, uzlabojot pašvaldību pakalpojumu pieejamību, kvalitāti un sasniedzamību.  |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekti tiesiskā regulējuma ietekme uz tautsaimniecību un sabiedrības mērķa grupām:1. nav paredzams, ka rīkojuma projektu prasības radīs būtisku ietekmi uz uzņēmējdarbības vidi un maziem, vidējiem uzņēmumiem, mikro uzņēmumiem un jaunuzņēmumiem. Vienlaikus pašvaldību investīciju projektu realizācija sekmēs Covid-19 izraisīto seku mazināšanu nodarbinātības jomā;2. rīkojuma projektu prasības tieši neattiecas uz Nacionālā attīstības plāna rādītājiem mikro līmeni vai makro līmeni;3. rīkojuma projektu prasības neattiecas uz konkurenci;4. rīkojuma projektu prasībām nav ietekmes uz vidi. No pašvaldību iesniegtās informācijas nav iespējams izvērtēt projektu ietekmi uz vidi. Tas ir vērtējams projektu līmenī;5. rīkojuma projektu prasībām nav ietekmes uz veselību. No pašvaldību iesniegtās informācijas nav iespējams izvērtēt projektu ietekmi uz veselību. Tas ir vērtējams projektu līmenī;6. rīkojuma projektu prasības neskar nevalstiskās organizācijas. Sabiedrības grupām un institūcijām rīkojuma projektu tiesiskais regulējums nemaina tiesības un pienākumus, kā arī veicamās darbības.Pašvaldībām tiks nodrošināta iespēja saņemt valsts budžeta finansējumu projektu īstenošanai Covid-19 krīzes pārvarēšanai un ekonomikas atlabšanai.Tiesiskais regulējums pozitīvi ietekmēs iedzīvotājus, uzlabojot pašvaldību pakalpojumu pieejamību, kvalitāti un sasniedzamību. |
| 3. | Administratīvo izmaksu monetārs novērtējums | Rīkojuma projekti šo jomu neskar. |
| 4. | Atbilstības izmaksu monetārs novērtējums | Rīkojuma projekti šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 31 951 634 | 0 | 28 559 712 | 0 | Nav precīzi aprēķināms | Nav precīzi aprēķināms |
| 2.1. valsts pamatbudžets | 0 | 27 150 000 | 0 | 23 781 583 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 4 801 634 | 0 | 4 778 129 | 0 | Nav precīzi aprēķināms | Nav precīzi aprēķināms |
| 3. Finansiālā ietekme | 0 | 31 951 634 | 0 | 28 559 712 | 0 | Nav precīzi aprēķināms | Nav precīzi aprēķināms |
| 3.1. valsts pamatbudžets | 0 | 27 150 000 | 0 | 23 781 583 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 4 801 634 | 0 | 4 778 129 | 0 | Nav precīzi aprēķināms | Nav precīzi aprēķināms |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 27 150 000 | 0 | 0 | 0 | 0 | 0 |
| 5. Precizēta finansiālā ietekme | X | 4 801 634 | X | 28 559 712 | X | Nav precīzi aprēķināms | Nav precīzi aprēķināms |
| 5.1. valsts pamatbudžets | 0 | 23 781 583 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 4 801 634 | 4 778 129 | Nav precīzi aprēķināms | Nav precīzi aprēķināms |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Atbilstoši Ministru kabineta 2021.gada 18.marta sēdē (prot.Nr.28, 42.§) atbalstītajam informatīvajam ziņojumam “Par augstas gatavības projektiem, kas saistīti ar Covid-19 krīzes pārvarēšanu un ekonomikas atlabšanu” VARAM īstenojamiem pasākumiem pieejams valsts budžeta finansējums līdz 54 300 000 *euro* apmērā pašvaldību projektiem, kas īstenojami atbilstoši MK noteikumiem Nr.242, kā arī nepieciešamo finansējumu Rīgas Austrumu maģistrāles posma otrās kārtas izbūvei, no tiem 2021.gadam 27 150 000 *euro* un 2022.gadam 27 150 000 *euro*. Ievērojot to, ka ar AGP rīkojuma projektu apstiprināšanai tiek virzīts projektu saraksts, ir norādītas ietekmes uz valsts un pašvaldību budžetiem saskaņā ar to un tajā valsts budžeta finansējums nepārsniedz maksimāli iespējamo apmēru, kas VARAM noteikts saskaņā ar Ministru kabineta 2021.gada 18.marta sēdes lēmumu.Saskaņā ar AGP rīkojuma projektu sarakstu:* valsts budžeta finansējums kopā 50 931 583 *euro*, no tiem 2021.gadam 27 150 000 *euro* un 2022.gadam 23 781 583 *euro*;
* pašvaldību finansējums kopā 9 579 763 *euro*, no tiem 2021.gadam 4 801 634 *euro* un 2022.gadam 4 778 129 *euro*.

Turpmākajos gados ietekme uz pašvaldību budžetiem saistīta ar projektu rezultātu uzturēšanu un tā nav precīzi aprēķināma. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Finansējums projektiem tiks nodrošināts saskaņā ar Covid-19 infekcijas izplatības seku pārvarēšanas likuma 24., 24.2 pantu un 25.pantu, kā arī Ministru kabineta 2021.gada 18.marta sēdes lēmumu (prot.Nr.28 42.§ 10., 12 un 13.punkts), kas paredz, ka īstenojamie pasākumi 2021.gadā tiek finansēti no valsts budžeta programmas “Līdzekļi neparedzētiem gadījumiem”, savukārt 2022.gadā nepieciešamais finansējums tiek iekļauts, gatavojot 2022.gada valsts budžeta projektu. |
| **IV. Tiesību akta projekta ietekme uz spēkā esošo tiesību normu sistēmu** |
| Rīkojuma projekti šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
|   Rīkojuma projekti šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Ar rīkojuma projektiem netiek mainīts normatīvais regulējums, un tas neparedz ieviest jaunas politiskās iniciatīvas, tāpēc rīkojuma projekta izstrādes laikā netika īstenoti pasākumi sabiedrības līdzdalības iesaistei, kā arī netika paredzēti īpaši saziņas pasākumi ar sabiedrību (Ministru kabineta 2009. gada 25. augusta noteikumu Nr. 970 “Sabiedrības līdzdalības kārtība attīstības plānošanas procesā” 5. punkts).  |
| 2. | Sabiedrības līdzdalība projekta izstrādē | Rīkojuma projektu būtība attiecas uz Ministru kabineta kompetenci apstiprināt pašvaldību iesniegtos projektus valsts budžeta finansējuma saņemšanai Covid-19 krīzes pārvarēšanai un ekonomikas atlabšanai un finansējuma piešķiršanu. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu rīkojuma projekti tiks publicēts Latvijas Republikas oficiālajā izdevumā “Latvijas Vēstnesis”, kā arī būs pieejams bezmaksas normatīvo aktu bāzē [www.likumi.lv](http://www.likumi.lv). |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldības, VARAM, Finanšu ministrija, Valsts reģionālās attīstības aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projektu prasību izpildei nav nepieciešams veidot jaunas institūcijas, likvidēt vai reorganizēt esošās institūcijas. Rīkojuma projektu prasību izpilde neatstās ietekmi uz cilvēkresursiem. |
| 3. | Cita informācija | Nav |

Vides aizsardzības un reģionālās

attīstības ministrs                                            A. T. Plešs

Vecozola, 66016786

alise.vecozola@varam.gov.lv